b"\n_START_ARTICLE_\nKrog (film)\n_START_SECTION_\nVsebina\n_START_PARAGRAPH_\nSrednje\xc5\xa1olki Katie Embry in Becca Kotler med pono\xc4\x8devanjem razpravljata o urbani legendi o prekleti videokaseti, ki \xc4\x8dez sedem dni ubije vsakega, ki jo pogleda. Katie prizna, da si je s svojim fantom in \xc5\xa1e dvema prijateljema ogledala kaseto prej\xc5\xa1nji teden, vendar Becca misli da se samo \xc5\xa1ali. Ob 22.00 se Katie odpravi po stopnicah navzdol, kjer je pri\xc4\x8da nekaterim nadnaravnim pojavom, kot na primer samodejno pri\xc5\xbeiganje televizorja. Prestra\xc5\xa1ena kli\xc4\x8de Becco vendar se ta ne odzove. Ko se vrne nazaj v zgornje nadstropje Katie vidi vodo, ki te\xc4\x8de iz njene sobe. Vstopi v sobo kjer opazi pri\xc5\xbegan televizor z vodnjakom na zaslonu, ko nevidna sila ste\xc4\x8de proti njej in jo ubije. _NEWLINE_Na Katienem pogrebu, njena mama Ruth prosi svojo sestro Raichel, novinarko iz Seattla, da bi raziskala bizarne okoli\xc5\xa1\xc4\x8dine Katiene smrti, potem, ko je na\xc5\xa1la izmali\xc4\x8deno truplo v omari. Raichelin sin Aidan, ki poseduje posebne umske sposobnosti, ji pove , da mu je Katie rekla da bo umrla teden pred smrtjo. Raichel prav tako izve, da so vsi trije Kateini prijatelji umrli ob 22.00 na isto no\xc4\x8d kot Katie, ter da je bila Becca hospitalizirana v psihiatri\xc4\x8dno bolni\xc5\xa1nico, potem ko je bila pri\xc4\x8da njeni smrti. Med ogledom Katienih fotografij, Raichel odkrije da so vsi bili v ko\xc4\x8di 12 v Shelter Mountain Inn, teden pred svojo smrtjo. Med pla\xc4\x8dilom, da bi pre\xc5\xbeivela no\xc4\x8d v ko\xc4\x8di, Raichel odkrije neozna\xc4\x8deno videokaseto na recepciji, katero skrivoma vzame. V ko\xc4\x8di 12 si jo ogleda in odkrije, da so na njej zelo srhljive podobe. Kmalu ko se kaseta zaklju\xc4\x8di v ko\xc4\x8di zazvoni telefon, ter Raichel sli\xc5\xa1i otro\xc5\xa1ki glas re\xc4\x8di ''7 dni''._NEWLINE_Raichel prosi za pomo\xc4\x8d Noaha Claya, njenega biv\xc5\xa1ega fanta in Aidanovega o\xc4\x8deta. Video analist Noah, je skepti\xc4\x8den glede prekletstva kasete, vendar si jo ogleda in prosi Raichel za kopijo, za bodo\xc4\x8de raziskave. Raichel raziskuje video posnetek, kjer najde skrito figuro svetilnika. Izve, da se nahaja na otoku Moesko, ki je prav tako povezan z \xc5\xbeensko na video posnetku, rejko konjev Anno Morgan. Annin ran\xc4\x8d je zaslovel zaradi mno\xc5\xbei\xc4\x8dnega samomora njenih najbolj\xc5\xa1ih konjev, ki so sko\xc4\x8dili iz klifa v morje, kar je posledi\xc4\x8dno vodilo v Annin samomor. Raichel in Noah sta pri\xc4\x8da prvim nadnaravnim pojavom po ogledu kasete. Doma Raichel najde Aidana, ki si ogleda kaseto. Aidana prepusti v varstvo Ruth, sama se odpravi na otok Moesko, Noah pa odide v psihiatri\xc4\x8dno bolni\xc5\xa1nico Eola po Annine izvide. _NEWLINE_Raichel odkrije, da je Anna imela posvojeno h\xc4\x8derko Samaro Morgan, ki je imela sposobnost s katero je lahko vstavljala pome\xc5\xa1ane podobe, v misli ljudi in \xc5\xbeivali. Na trajektu Raichel ogovori enega konja, ki zaradi njenega prekletstva podivja in stori podoben samomor kot v primeru Anne Morgan. Raichel spozna Anninega vdovca Richarda, vendar se ta za\xc4\x8dne razburjati ko ga vpra\xc5\xa1a o Samari in o prekletem video posnetku. Nato govori z oto\xc5\xa1ko zdravnico Dr. Grasnik, ki Raichel pojasni, da je Anna za\xc4\x8dela videvati srhljiva videnja, odkar je Samara za\xc4\x8dela v njene misli vstavljati srhljive podobe. Raichel si ogleda psihiatri\xc4\x8dno seanso, kjer Samara razlo\xc5\xbei svoje nenavadne mo\xc4\x8di njenemu psihiatru, vendar jo Richard udari, ko se video kon\xc4\x8da. Misle\xc4\x8d, da je Richard zlorabljal in ubil Samaro, ga Raichel obto\xc5\xbeuje, vendar ji on pove, da je tudi sam bil \xc5\xbertev Samarinih psihi\xc4\x8dnih mu\xc4\x8denj, zato se ubije z elektriko v kadi, da bi to kon\xc4\x8dal. Noah prispe na otok, ter skupaj z Raichel i\xc5\xa1\xc4\x8deta skedenj, kjer je Samara \xc5\xbeivela izolirana od dru\xc5\xbeine in ostalih, da jim ne bi \xc5\xa1kodovala. Tam najdeta v\xc5\xbegano risbo drevesa, enake oblike kot drevo na video posnetku, ki se nahaja v Shelter Mountain Inn. _NEWLINE_Med potjo v Shelter Mountain Inn, Noah in Raichel odkrijeta vodnjak skrit pod najemni\xc5\xa1ko ko\xc4\x8do. Raichel pade v vodnjak, kjer do\xc5\xbeivi videnje kako je Anna vrgla Samaro v vodnjak, kjer je slednja pre\xc5\xbeivela \xc5\xa1e sedem dni. Raichel najde Samarino truplo in ga dostojno pokoplje, misle\xc4\x8d da bo njen duh tako na\xc5\xa1el mir. Noah in Raichel menita, da sta tako kon\xc4\x8dala prekletstvo. Naslednji dan Aidan pove Raichel, da ne bi smela nikoli osvoboditi Samare saj ta ''nikoli ne spi'', kar pomeni da je prekletstvo \xc5\xa1e vedno v teku. _NEWLINE_Raichel se odpravi k Noahu, saj je on naslednji da umre. Medtem je Noah pri\xc4\x8da samodejnemu pri\xc5\xbeigu televizorja, kjer se na zaslonu prika\xc5\xbee vodnjak. Samara pride iz vodnjaka, izstopi iz televizorja, odkrije svoj zaradi vode spremenjen obraz in ubije Noaha. Raichel odkrije, da je prepozna ko najde izmali\xc4\x8deno Noahovo truplo, podobno kot pri Katie. Raichel doma uni\xc4\x8di izvirno video kaseto, vendar ugotovi, da je naredila kopijo ter jo pokazala Noahu, kar je izni\xc4\x8dilo prekletstvo na njo. V zaklju\xc4\x8dni sceni, Raichel pomaga Aidanu narediti njegovo kopijo. Aidan jo vpra\xc5\xa1a kaj se bo zgodilo s tistim, ki mu jo bosta pokazala, vendar Raichel ne odgovori in film se kon\xc4\x8da s statiko."